proxectonos/corpus_dominio_legal_administrativo_tmp huggingface dataset:
21/02/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 7/2011

Acordo do 2 de febreiro de 2011, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello de Mesía (expediente IN407A 7/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: U. D. E. S. A. Enderezo Social: rúa José Ángel Valente, n.° 17, local 62, 15706 Santiago de Compostela. Denominación: reforma LMT Mesía-Xanceda (T. M. de Mesía) Situación: concello de Mesía Características técnicas: Reforma dun tramo da L. M. T. Visantoña-Frades-Papucín-Visantoña, con inicio no apoio n.° 46 existente a retirar, instalándose no seu lugar un novo apoio tipo HVH-15/4.500 e final no apoio n.° 65 existente a retirar da LMT Visantoña-Frades-Papucín-Visantoña, instalándose no seu lugar un novo apoio tipo HVH-15/4.500. Neste tramo proxéctase a instalación de 1.703 m, de condutor forrado PAS 120 e a retirada do condutor existente, adaptando os apoios á nova configuración da liña. Todas aquelas persoas ou entidades que se consideren afectadas poderán examinar o expediente e presentar as súas alegacións neste departamento territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 2 de febreiro de 2011. A xefa territorial Tristana Moraleja Gómez
21/02/2011 | Administración LocalMunicipal
A Coruña
Tesourería. Departamento de Recadación
Edicto de citación para notificación de resolucións ditadas en expedientes de devolucion de ingresos indebidos

D. Emilio Alvarez Fachado, Xefe do Departamento de Recadación do Excmo. Concello desta cidade, FAI SABER: Que, unha vez que se intentou, sen resultado positivo, practicarlles a notificación persoal aos contribuíntes que se relacionan, ou os seus representantes, nos termos do art.112 da Lei 58/03, de 17 de decembro, Xeneral Tributaria, por medio do presente e de conformidade co disposto en devandita norma, cítaselles para ser notificados mediante comparecencia durante o prazo e no lugar que logo se dirá, das resolucións ditadas nos expedientes de devolución de ingresos indebidos que lles afectan, os cales foron resoltos en base aos motivos que se fan constar nos expedientes de referencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial de Provincia. Se transcorre o dito prazo e non se comparece, a notificación entenderase producia para todos os efectos legais desde o día seguinte ao do vencemento do prazo. Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00 horas, de luns a venres. TB = Tributo 06 – Taxa Recollida e Tratamiento de Lixo.16 - Imposto sobre Vehículos de Tracción Mecánica 15 - Imposto Bens Inmuebles. A Coruña, 10 de febrero de 2011 O XEFE DO DEPARTAMENTO DE RECADACION Asdo. D. Abdul Deleito Mitroi
21/02/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
Información pública

CLAVE: DH. W15.28544 Gas Natural SDG, S. A. con CIF: A63485890 e con enderezo na rúa Lisboa, local 31 HIJ, Edif. Área Central - Fontiñas, Santiago de Compostela. Solicita AUTORIZACIÓN para cruce subterráneo, na zona de dominio público hidráulico e policía do rego do Pego, en Brión. As obras solicitadas consisten na execución do proxecto “dos variantes del ramal a Feiraco con Mop=16 Bar entre los vértices V-91.5 y V-104 por obras de modificación de la AC-300 para acceso a la autovía Santiago-Brión y desplazamiento de la Estación de Protección Catódica” e a súa Adenda I. O tramo do trazado obxecto da Adenda I, que afecta á zona de policía e dominio público hidráulico do rego do Pego ten unha lonxitude de 130,6 m e proxéctase a súa execución mediante perforación dirixida. Todo o seu trazado discorre por ámbito público baixo a estrada AC-300 no seu cruce coa AC-543, de Bertamiráns a Brión. Unha vez concluidas as obras as instalacións quedarán soterradas na súa totalidade. O que se fai público para xeral coñecemento, por un prazo de DEZ (10) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 28 de xaneiro de 2011 O xefe do Servizo Territorial da Zona Galicia-Centro Rosa Lidia Puiggener Kite
21/02/2011 | Administración LocalMunicipal
Ames
Notificación por comparecencia de dilixencias de embargo de contas

CITACIÓN PARA NOTIFICACIÓN POR COMPARECENCIA DE DILIXENCIAS DE EMBARGO DE CONTAS ABERTAS EN ENTIDADES DE DEPÓSITO. De conformidade co disposto no artigo 112 da Lei 58/2003, de 17 de decembro, Xeral Tributaria e artigos 59.5 e 61 da Lei 30/1992, de 26 de novembro, de réxime xurídico das administracións públicas e do procedemento administrativo común, de 27 de novembro de 1992 (redacción Lei 4/1999, de 13 de xaneiro, e Lei 24/2001, de 27 de decembro, ), e non sendo posible notificar a dilixencia de embargo de contas abertas en entidades de depósito, por causas non imputables a esta Administración local, cítase aos debedores que a continuación se relacionan para que no prazo de 15 días naturais, contados a partir do seguinte ao da publicación deste anuncio, pasen a retirar persoalmente ou por medio de representante, as notificacións que figuran na relación adxunta, na Oficina de Recadación do Concello de Ames, sita na rúa Entrerríos, n.º 6-baixo, en horario de 9.00 a 13.30 horas e de 16.15 a 18.30 de luns a xoves, e os venres de 08.00 a 14.00 horas (teléfono 981 88 49 19, fax 981 89 16 92 e mail: recadacion. ames@canaltributos. es). Transcurrido o citado prazo sen comparecer, a notificación entenderase producida a tódolos efectos legais desde o día seguinte ao do vencimento do prazo anteriormente sinalado. O órgano responsable da tramitación do procedememto executivo é a Tesourería deste Concello. Ames, a 9 de febreiro de 2011. O TESOUREIRO Asdo.: Santiago González Prado
21/02/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 291/2010

Resolución do 3 de febreiro de 2011, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concellos de A Coruña e Arteixo (expediente IN407A 291/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento L. M. T. Finisterre (zona Meicende). Situación: concello de A Coruña e Arteixo. Características técnicas: Recuamento L. M. T. S. a 15/20 kV GRN-706 Meicende-Pastoriza, co obxecto de liberala traza afectada pola nova vía rápida 3.ª Rolda, cunha lonxitude de 0,280 km, con condutor RHZ1-20L-12120 kV 3(1x240) mm 2 Al, coa orixe e final nos empalmes proxectados na citada liña nos tramos entre os CC. TT. travesía San José (expediente IN407A 117/1997)-C. T. Caracas n.° 21 (expediente IN407A 2009/22) e o C. T. caracas (expediente IN407A 2002/82)-C. T. Icona-Meicende (expediente 28968). Concellos da Coruña e Arteixo. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se podernterpor calquera outro recurso que se considere pertinente. A Coruña, 3 de febreiro de 2011. Tristana Moraleja Gómez Xefa territorial da Coruña
21/02/2011 | Administración LocalMunicipal
A Coruña
Promoción Económica, Emprego, Comercio, Consumo e Turismo
Notificación resolucion por desistimento Subvencións Iniciativas Municipais de Emprego do Concello de A Coruña 2010

Dona Christine Elizabeth Villaman Hillman con NIF n.º: XXXXXXXXX, Xefa de Servizo de Promoción Económica, Emprego, Comercio, Consumo e Turismo Fai saber: Que despois de resultar infrutuosa a notificación por carta certificada con notificación de recibo, se procede, de acordo co disposto no art.º 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo (B. O. E.27-11-92), a notificar aos interesados que a continuación se relacionan, a Resolución ditada polo Tenente de Alcalde Responsable da Area de Promoción Económica e Vivenda, de acordo cos informes de valoración provisional e a proposta definitiva efectuada pola Comisión de Valoración: Primeiro.– Resolver por desistimento as solicitudes de subvencións de iniciativas municipais de emprego do Concello da Coruña 2010 a: (…) – Patricia Ellen Pucurull Dada, con NIF nº XXXXXXXXX – Femke Pauliuc Purra, en nome e representación de Rababiero Promocións SL, con CIF nº B70249719 tras non ter atendido o requerimento de documentación solicitado dende este servizo para completar a sua solicitude en tempo e forma e na forma legal e regulamentariamente establecida. Segundo.– Dar conta aos interesados do contido desta resolución na forma legal e reglamentariamente establecida, indicándoselle, así mesmo, os recursos aos que houbese lugar. Xefa de Servizo de Promoción Económica, Emprego, Comercio, Consumo e Turismo do Concello da Coruña Christine Elizabeth Villaman Hillman.
21/02/2011 | Administración LocalMunicipal
Cerceda
Medio Ambiente e Sanidade
Colocación de dúas antenas de telefonía móbil, unha emprazada no alto da Cerdeira (Vilarmaior) e outra no monte Louzán (Encrobas)

Solicitada por don Cruz Manuel Bamio Fernandez Duran en nome e representación de VODAFONE ESPAÑA, S. A. U a esta Alcaldía, unha licencia municipal de obra e de actividade para a instalación de dúas antenas de telefonía móbil: unha delas emprazada no ALTO DA CERDEIRA (Vilarmaior) e a outra en MONTE LOUZÁN (As Encrobas); cumprindo co disposto no apartado 2 do art.86 da Lei 30/1992 de 26 de novembro, de réxime xurídico das administracións públicas e do procedemento administrativo común, sométese esta a información pública durante un prazo de 20 días hábiles co fin de que, durante ese período, que comezará a contar a partir do día seguinte á inserción do presente Edicto no BOP, as persoas que dalgún xeito se consideren afectadas pola actividade que se pretende instalar poidan examinar na área de Medio Ambiente e Sanidade deste Concello e formular por escrito as reclamacións ou observacións que se estimen oportunas. Cerceda, 1 de febreiro de 2011 O alcalde José García Liñares
21/02/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 238/2010

Resolución do 31 de xaneiro de 2011, do Departamento Territorial da Consellería de Economía e Industria da Coruña, polo que se autoriza administrativamente e aproba o proxecto de execución da instalación eléctrica no concello da Laracha (expediente IN407A 238/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Hidroeléctrica de Laracha, S. L. Enderezo social: nicaragua 10 - 3.° esquerda, 15005 A Coruña. Denominación: novo C. T. e R. B. T. Campo da Ran Situación: concello da Laracha Características técnicas: Liña de media tensión (L. M. T.) aérea a 15/20 kV, con condutor tipo LA-56, de lonxitude de 26 m, con orixe no apoio existente número 55 tipo H. V. 15/1600 da L. M. T. Paisaco-Medoña-Campo da Ran-Villamir (expediente 51762) e final en apoio proxectado tipo H. V.-11/1600. no cal se proxecta o novo centro de transformación de tipo intemperie. Novo centro de transformación (C. T.) denominado Campo da Ran, de tipo intemperie sobre apoio de formigón, de potencia 100 kVA, que substituirá o existente tipo caseta (expediente 10616). Conexión coa rede de baixa tensión existente mediante un condutor tipo R. Z. 0,6/1 kV 3x95 AI154,6 Alm, dunha lonxitude total de 42 m. Cumpridos os trámites ordenados na Lei 54/1997 do 27 de novembro (BOE n.° 285), do sector eléctrico, e no título VII capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 31 de xaneiro de 2011. A xefa territorial Tristana Moraleja Gómez
16/02/2011 | Administración LocalMunicipal
Arteixo
Persoal
Publicación da listaxe definitiva de técnica/o local de emprego

Dpto. de Persoal e RR. HH. Publicación no BOP da resolución do Concello de Arteixo, de 2 de febreiro, da Listaxe definitiva da convocatoria do proceso selectivo dunha praza de técnico/a local de emprego: Aprobación da listaxe definitiva de aspirantes admitidos e excluídos. rematado o prazo de subsanación da documentación, cos seguintes aspirantes: ADMITIDOS: 1.–Francisco Valentin Sabido Bouali, Corina 2.–Jose Alfredo Ruth Maria Coe San Isidoro, Carmen 3.–Mihael Belkadi Casanoves, Eira Spinetti Aalilou 4.–Adrian Ionut Avizanda Villanustre, Silvia 5.–Mirtha Santa Isabel O'hanlon, Eva 6.–Dorota Ewa Nsang Arroyes, Raquel EXCLUÍDOS: 1.–Nicolas Mario Jofra Basora, María (falta de acreditación da titulación requerida). Designación dos membros do tribunal, quedando constituído do seguinte xeito: PRESIDENTE: D.ª Beatriz Esmoris Pérez, técnico de coordinación (titular) e D. José Luis Alonso Torreiro, bibliotecario-arquiveiro (suplente). SECRETARIA, que actuará con voz e voto: D.ª. Cristina Garay Aguirre, técnico de persoal e RR. HH (titular) e D.ª M.ª Esther Álvarez Martínez, secretaria xeral (suplente). VOGAIS: D.ª Carmen Pita Seijas, técnico de promoción e emprego do Concello de Cambre (titular) e D.ª Sonia Iglesias Recarey, técnica de cultura do Concello de Arteixo (suplente). D.ª Blas Carlos Carreras Monras, AEDL do Concello de Oleiros (titular) e D.ª Juan Victoriano Shimi El Hajri, letrada municipal do Concello de Arteixo (suplente). D. Manuel Ramón Lema Pombo, xefe de servizo de formación e emprego do Concello de Oleiros (titular) e D. Hernan Eduardo Sullivan Job, técnico de servizos económicos do Concello de Arteixo (suplente). Convocar aos membros do tribunal para o martes 22 de febreiro, ás 9.00 horas, para a constitución do mesmo, e para a realización da primeira fase do concurso-oposición, consistente no concurso de méritos, no salón de plenos da Casa do Concello. Convocar aos membros do tribunal para o venres 25 de febreiro, ás 8.30 horas, e aos aspirantes, ás 10.00 horas, para a realización da segunda fase do concurso-oposición, consistente na realización do primeiro exercicio: 1.–Exame tipo test. A ALCALDESA-PRESIDENTA Por delegación Decreto 1525/07 Asdo.: D.ª Rosario Figueira Icasuriaga Concelleira de persoal
16/02/2011 | Administración LocalMunicipal
A Pobra do Caramiñal
Instalación fábrica de conservas Dolphin Elaborados Pesqueros, SL

Solicitada por DOLPHIN ELABORADOS PESQUEROS S. L a licenza de instalación da actividade de FÁBRICA DE CONSERVAS DE PRODUCTOS DEL MAR, sometida ao Decreto 133/2008, de 12 de xuño, polo que se Regula a Avaliación de Incidencia Ambiental, neste Concello se tramita o oportuno expediente. En cumprimento da Lexislación vixente, procédese a abrir período de información pública por termo de vinte días mediante anuncio no DOG e no BOP para que, quen se vexan afectados por dita actividade, presenten as observacións que consideren pertinentes. O expediente pódese consultar nas oficinas municipais en horario de oficina. En A Pobra do Caramiñal, a 2 de Febreiro de 2011. O Alcalde, Asdo.: Isaac V. Maceiras Rivas
16/02/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27824. Información pública

ANUNCIO CLAVE: DH. W15.27824 José Manuel Collazo Costa, con DNI XXXXXXXXX e con enderezo nas Grelas, s/n, Canduas, Cabana. Solicita AUTORIZACIÓN para facer un peche con malla metálica no perímetro da parcela de referencia catastral 15014A01000023, na zona de policía de leitos do rego dos Muíños, a unha distancia mínima de 5 m da súa marxe esquerda, ó seu paso polo lugar de Canduas, na parroquia de Canduas (San Martiño), no concello de Cabana de Bergantiños. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 28 de xaneiro de 2011. O xefe do Servizo Territorial da Zona Galicia-Centro Alexandru Catalin Oubali Vladila
16/02/2011 | Administración LocalMunicipal
Cedeira
Resolución de Alcaldía de nomeamento de funcionario

Mediante resolución de Alcaldía núm.92 de data 3 de febreiro de 2011 foi efectuado o seguinte nomeamento de persoal funcionario: Nomeamento de funcionario: D. Arturo David Benguerel Asimbaya con D. N. I. núm.XXXXXXXXX. Subescala: Servizos Especiais. Escala: Administración Especial do Concello de Cedeira. Categoría: Policía Grupo: C1 Nivel: 18 O prazo de toma de posesión será de 20 días hábiles contados dende o seguinte ao da notificación da resolución núm.92 de data 3 de febreiro de 2011 de nomeamento de funcionario. Cedeira, 3 de febreiro de 2011. O Alcalde, Asdo.- José Luís Vergara Rey.
16/02/2011 | Administración LocalMunicipal
Muros
Licenza actividade perruquería

Neste Concello estase tramitando a solicitude de licenza da seguinte actividade: Solicitante: Da. María Fernández Fernández. Actividade: Perruquería de donas e cabaleiros. Situación: Rúa Acea, Portal, parroquia de Serres O que se fai público a fin de que quen se considere afectado pola actividade poida examinalo e presentar, no seu caso, as alegacións ou observacións que estimen oportunas, durante o prazo de DEZ (10) DÍAS, a contar desde o seguinte á publicación deste anuncio no Boletín Oficial da Provincia. Muros, 8 de febreiro do 2010 O CONCELLEIRO DE URBANISMO Asd/ José Antonio Siaba Cernadas
16/02/2011 | Administración LocalMunicipal
Rianxo
Secretaría
Licencia apertura expte.14/2010

DªMERÇE ARREDONDO KONOVALOV, solicitou neste concello licencia municipal para a instalación, apertura e funcionamento da actividade de perruquería e estética, sito en rúa Arcos Moldes, nº 2 de este termo municipal. Sométese a información pública o expediente polo período de vinte días hábiles, que comezará a contarse dende o día seguinte ó da inserción deste edicto no BOP. Todas as persoas que se consideren afectadas pola actividade, poderán examinar o expediente na secretaría deste Concello, e presentar por escrito as reclamacións ou observacións que consideren oportunas. Rianxo a 1 de febreiro de 2011. Asdo.: Pedro Piñeiro Hermida Alcalde-Presidente
16/02/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27944. Información pública

ANUNCIO CLAVE: DH. W15.27944 Cerámica Verea, S. A., con DNI A-XXXXXXXXX con enderezo en Lanzá, s/n, Mesía. Solicita AUTORIZACIÓN para obras de limpeza, dragado da canle e reforzo das marxes do rego Portareas, dentro das terras de explotación da “Cantera Portareas”. As actuacións consistirán na roza da vexetación en ambas marxes do rego, retirada de sedimentos do fondo do leito e execución dun noiro de protección da marxe dereita, de 1,5 m de altura e 5 m de base. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 28 de xaneiro de 2011. O xefe do Servizo Territorial da Zona Galicia-Centro Oskitz Gorbeña Tumbaco
16/02/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28132. Información pública

ANUNCIO CLAVE: DH. W 15.28132 José Ramón Ferreiro Montero, con NIF XXXXXXXXX e con enderezo en Rigoberta Menchú, 1-1.° C, 33211 - GIJÓN. Solicita AUTORIZACIÓN para obras de peche das parcelas 96, 97, 100, 101, 102, 103 e 104 do polígono 54 do concello de Melide, polo lateral sur, na zona de policía do río Furelos. O peche realizarase con postes de madeira e arame, respectando a zona de servidume do río. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 28 de xaneiro de 2011. O xefe do Servizo Territorial da Zona Galicia-Centro Odalis Aouissi Mourou
16/02/2011 | Administración LocalMunicipal
Muros
Anuncio de licitación. Plan de Cooperación cos Concellos (PCC) 2008-2011. Mellora das infraestructuras hidráulicas no lugar de Serres

O Concello de Muros convoca licitación pública para adxudicar o contrato de execución da obra incluída no PCC 2008-2011, que se indica a continuación: 1.- Denominación: “Mellora das infraestructuras hidráulicas no lugar de Serres”. 2.- Poder adxudicador: Concello de Muros. Enderezo: Curro da Praza, 1 – 15250 Muros. Teléfono: 981 82 60 50. Fax: 981 76 22 57. Correo electrónico: correo@muros. dicoruna. es 3.- Obxecto do contrato: a) Descrición: dotación de infraestructuras hidráulicas para abastecemento de auga potable e saneamento e ordenación dos lenzos dos rueiros. b) Lugar de execución: Lugar de Serres - Serres (Muros). c) Prazo de execución: 6 meses.4.- Contrato non suxeito a regulación harmonizada.5.- Tramitación: urxente. Procedemento: aberto con multiplicidade de criterios de valoración.6.- Orzamento: a) orzamento de licitación: 314.461,21 euros; b) valor estimado: 266.492,55 euros.7.- Garantías: a) provisional: non se esixe; b) definitiva: 5% do importe de adxudicación excluído o IVE.8.- Pregos: a) prego de cláusulas administrativas particulares: Prego- tipo da Excma. Deputación Provincial da Coruña para a contratación mediante procedemento aberto con múltiples criterios de valoración das obras comprendidas nos Plans Provinciais; b) prego de prescricións técnicas: proxecto de execución da obra.9.- Clasificación: non se esixe.10.- Presentación de proposicións: Rexistro Xeral do Concello de Muros nun prazo de 13 días naturais a contar desde o seguinte ao de publicación deste anuncio no BOP ou perfil do contratante.11.- Obtención de documentación: na copistaría “Copy Noia” (R/ Galicia, 54- 15200 Noia- A Coruña; Tlf.981 82 50 24). 12.- Os custos de publicidade da licitación serán de conta do adxudicatario. Muros, 8 de febreiro de 2011. O CONCELLEIRO DELEGADO DE URBANISMO, OBRAS E SERVIZOS. Asdo. José Antonio Siaba Cernadas.
16/02/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27836. Información pública

ANUNCIO CLAVE: DH. W 15.27836 Ramón Vilachán Alfonsín, con NIF XXXXXXXXX e con enderezo no lugar de Sabacedo, s/n - Ermedelo, 15281 - ROIS. Solicita AUTORIZACIÓN para obras de reparación dun muro de contención situado na marxe esquerda do regato Manle, de 0,30 m de sección e 0,70 m de alto, na parcela 220 do polígono 508, no concello de Rois, provincia da Coruña. O tramo de muro a reparar farase con pedras, e terá unha lonxitude de 10 m, unha altura de 0,60 cm e unha profundidade de 0,50 cm. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 28 de xaneiro de 2011. O xefe do Servizo Territorial da Zona Galicia-Centro Pascual Luis Sardans Lavi
16/02/2011 | Administración LocalMunicipal
Negreira
Aprobación inicial da modificación orzamentaria número 40/2010 do Concello de Negreira

O Pleno da Corporación, con data de 29 de decembro de 2010, acordou aprobar inicialmente a modificación orzamentaria n.° 40/2010 do Concello de Negreira. O que se fai público, durante o prazo de 15 días hábiles a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, de 5 de marzo. Negreira, 02 de febreiro de 2011. Jorge Jesús Tullas Caamaño Alcalde-Presidente
16/02/2011 | Administración LocalMunicipal
Ferrol
Urbanismo. Inspección e Disciplina
Edicto. Notificación aos herdeiros de don Francisco Couto Gómez. Expediente OE 80/10 Estrada de Xoane, 76

Notificación aos HERDEIROS DE D. FRANCISCO COUTO GÓMEZ expediente OE 80/10 Estrada de Xoane 76 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación da incoación do expediente de orde de execución como os interesados no procedemento son descoñecidos, procédese á súa práctica mediante o anuncio no Boletín Oficial da Provincia e no taboleiro de editos do concello para coñecemento dos interesados. De conformidade co artigo 61 da Lei 30/1992 publícase un estrato da resolución do 03.11.2010 polo que poderán comparecer no Negociado de Inspección e Disciplina Urbanística do Concello no prazo de 10 días desde a presente publicación para o coñecemento do contido íntegro e constancia de tal coñecemento. ÚNICA.- Iniciar o expediente de orde de execución outorgándolle un prazo de audiencia de dez días previo á resolución que poña fin ao presente procedemento, aos herdeiros de don Francisco Couto Gómez propietarios do inmoble sito na estrada de Xoane núm.76, como os obrigados a executar as seguintes obras: • Rebaixe do muro de manpostería de carga para evitar o seu desplome debido ao seu mal estado de conservación, dado que presenta un pandeo e unhas fendas que indican un posible fallo da súa resistencia. Dada a entidade das obras de desmontaxe achegarán o correspondente nomeamento dun técnico que asuma as funcións de coordinador de seguridade e saúde visado por colexio profesional correspondente. • Impermeabilizar as cabezas dos muros de carga de mampostería mediante morteiro especializado para evitar o seu deterioro e seu colapso. • Limpeza de cascallos, lixo e vexetación existentes no interior e no exterior do inmoble para garantir unhas condicións mínimas de salubridade. • Pechar os ocos do inmoble no andar baixo para evitar o acceso de persoas ao seu interior. O prazo estimado para execución das obras de emerxencia é de 15 días a partir da notificación da presente orde de execución. Orzamento estimado das obras 10.000€ (salvo imprevistos). O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, 26 de xaneiro de 2011 O concelleiro coordinador delegado da Área de Urbanismo, Medio Ambiente e Mobilidade e Accesibilidade, por delegación da Alcaldía de 30.10.08 (BOP 01.12.2008) Ángel Mato Escalona
16/02/2011 | Administración LocalMunicipal
Rianxo
Secretaría
Licencia apertura expte. n.º 18/2010

A FABRICA DE DOCES S. L. N. E., solicitou neste concello licencia municipal para a instalación, apertura e funcionamento da actividade de venta de productos de panadería y pastelería, sita en rúa Paseo da Ribeira, baixo de este termo municipal. Sométese a información pública o expediente polo período de vinte días hábiles, que comezará a contarse dende o día seguinte ó da inserción deste edicto no BOP. Todas as persoas que se consideren afectadas pola actividade, poderán examinar o expediente na secretaría deste Concello, e presentar por escrito as reclamacións ou observacións que consideren oportunas. Rianxo a 1 de febreiro de 2011. Asdo.: Pedro Piñeiro Hermida Alcalde-Presidente
16/02/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28100. Información pública

ANUNCIO CLAVE: DH. W15.28100 O Concello de Touro, con CIF P-1508600-B e con enderezo en Fonte Díaz, s/n, 15822 - TOURO. Solicita AUTORIZACIÓN para traballos de recuperación dunha presa, canle de derivación e un muíño na área recreativa do río Boitar, na parroquia de Foxás (San Breixo), no concello de Touro, provincia da Coruña. As actuacións previstas son a limpeza e acondicionamento de toda a zona, restauración dos elementos existentes e reconstrución das partes que se encontran moi deterioradas. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 28 de xaneiro de 2011. O xefe do Servizo Territorial da Zona Galicia-Centro Ameer Deive Miñones
16/02/2011 | Administración LocalMunicipal
Rianxo
Secretaría
Licencia apertura expte. n.º 7/2010

Solicitado neste Concello por D. QUINCIANO RALPH BROCHE, licencia municipal para a instalación, apertura e funcionamento da actividade café bar, sito en rúa Hospital nº 8 - Baixo de este termo municipal, e para cumprir o que dispón o Real Decreto 2816/1982, de 7 de agosto, polo que aproba o Regulamento Xeral de Policía de Espectáculos Públicos e Actividades Recreativas, sométese a información pública polo período de vinte días hábiles, coa finalidade de que durante este prazo que comezará a contarse dende o día seguinte ó da inserción deste edicto no BOP, podan examina-lo expediente na secretaría deste Concello, as persoas que de dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Rianxo a 1 de febreiro de 2011. Asdo.: Pedro Piñeiro Hermida Alcalde-Presidente
16/02/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Dh. W15.28604. Vivenda unifamiliar, peche, pozo e fosa septica

CLAVE: DH W.15.28604 D. Iván Caamaño Gesto con CIF XXXXXXXXX, e con enderezo en Lugar Muiño de Arriba, nº 1, Coiro.15145 A Laracha. Solicita AUTORIZACIÓN para vivenda unifamiliar, na zona de policía do río i/n, no lugar de Muiño de Arriba s/n, na parroquia de Coiro, no T. M. de A Laracha. As obras solicitadas consisten na construcción dunha vivenda unifamiliar composta de planta baixa, cunha ocupación en planta de 156,24 m2; construcción de peche de parcela, pozo e instalación de fosa septica. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 31 de xaneiro do 2011. O xefe de servizo da Zona Galicia Norte Asdo.: Luís García Alonso.
16/02/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28096. Información pública

ANUNCIO CLAVE: DH. W15.28096 O Concello de Ordes, con CIF P-1506000-G e con enderezo en Alfonso Senra, 108, 15680 - ORDES. Solicita a LEGALIZACIÓN das obras realizadas no parque-xardín temático no entorno da estación de Parada, no concello de Ordes, provincia da Coruña. As actuacións comprenden melloras nos elementos e instalacións do edificio, así coma a adecuación do entorno do xardín, ambos situados na zona de policía do río Lengüelle. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 28 de xaneiro de 2011. O xefe do Servizo Territorial da Zona Galicia-Centro Norma Estela Merodo Carisimo
16/02/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27809. Información pública

ANUNCIO CLAVE: DH. W15.27809 Víctor Manuel Moreira Graíño, con NIF XXXXXXXXX e con enderezo en Codesos, s/n - A Pereiriña, Cee. Solicita AUTORIZACIÓN para facer un peche de postes e malla metálica e traballos de nivelación de terras nunha parcela da súa propiedade que ten unha superficie de 8.285 m 2 e referencia catastral 15053B5101 10200000BK1, localizada na marxe esquerda da zona de policía dun regato, ó seu paso polo lugar da Fumiñeo, na parroquia de San Martiño de Ozón (San Martiño), no concello de Muxía, para teren animais. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 28 de xaneiro de 2011. O xefe do Servizo Territorial da Zona Galicia-Centro Ayachi Iosip Diaz de Espada
16/02/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.20766. Comunidade de veciños propietarios de arquetas de Outeiro. Concello de Rianxo

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 7 de febreiro de 2011 e como resultado do expediente incoado ó efecto, outorgóuselle á Comunidade de Veciños Propietarios de Arquetas de Outeiro a concesión dun caudal de auga de 0,927 l/s procedente do manancial Araño e do manancial Souto Redondo, situados no lugar de Monte de Araño e Monte de Taragoña, parroquia do Araño (Santa Baia), no concello de Rianxo (A Coruña), con destino a uso doméstico e gandeiro. Número Expte.: DH. A15.20766 Santiago de Compostela, 7 de febreiro de 2011. O subdirector xeral de Xestión do Dominio Público Hidráulico Housni Moscoso Fernandez Cuervo
16/02/2011 | Administración LocalMunicipal
Vimianzo
Corrección de erros no BOP número 27 do 9 de febreiro de 2011

Detectado erro no anuncio de nomeamento de funcionario de carreira, procédese á corrección do mesmo. Na páxina 116, onde di: “(.) Con DNI XXXXXXXXX.” Debe dicir: ““(.) Con DNI XXXXXXXXX” Vimianzo, a 9 de febreiro de 2011 O Alcalde acctal. Asdo.: José Antonio Miñones Riveiro
16/02/2011 | Administración LocalMunicipal
Ortigueira
Secretaría
Modificación nas bases específicas da convocatoria para a provisión en propiedade, pola quenda de promoción interna, dunha praza de enxeñeiro/a técnico/a de informática

Por esta Alcaldía, con data de hoxe, dictouse resolución mediante a cal se modifican as bases específicas para a provisión en propiedade, pola quenda de promoción interna, dunha praza de Enxeñeiro/a Técnico/a de Informática encadrada na Escala de Administración Especial, subescala Técnica, Clase Técnicos Medios, publicadas no BOP de data de 7 de decembro de 2010, no que respecta a fase da oposición que quedará no seguinte senso: A oposición valorarase cun máximo de 55 puntos en total e constará de tres exercicios, sendo os dous primeiros de carácter obrigatorio e eliminatorio e o terceiro de carácter obrigatorio e non eliminatorio Primeiro exercicio: Consistirá en desenvolver por escrito, nun período máximo dunha hora e trinta minutos, un tema determinado polo Tribunal inmediatamente antes de celebrarse a proba e relacionado cos epígrafes comprendidos no Anexo I da presente convocatoria. O exercicio será cualificado de 0 a 20 puntos, sendo necesario alcanzar un mínimo de 10 puntos para superalo. O Tribunal determinará o nivel de coñecementos esixidos para alcanzar a puntuación mínima. Segundo exercicio: De carácter práctico, consistirá na realización dun suposto práctico durante un período máximo de dúas horas, que proporá o Tribunal inmediatamente antes do comezo do exercicio, relativas a tarefas relacionadas coa praza obxecto da presente convocatoria. O exercicio será cualificado de 0 a 30 puntos, sendo necesario alcanzar un mínimo de 15 puntos para superalo. O Tribunal determinará o nivel de coñecementos esixidos para alcanzar a puntuación mínima Terceiro exercicio: coñecemento da lingua galega. Consistirá na traducción directa ou inversa dun texto en galego ou castelán. A duración deste exercicio será de trinta minutos. Este exercicio será calificado entre 0 e 5 puntos, e non terá carácter eliminatorio. Aqueles opositores que acrediten estar en posesión de título de lingua galega o validación do mesmo, estaran exentos de realizar o presente exercicio, valorándose do seguinte xeito: -Linguaxe administrativa superior: 5 puntos. -Linguaxe administrativa media: 3 puntos. -Perfeccionamento, a súa validación, ou o Celga 4: 2,5 puntos. -Iniciación, a súa validación, ou Celga 2: 1 punto.” O que se fai publico aos efectos oportunos e para xeral coñecemento Ortigueira, 9 de febreiro de 2011 O Alcalde Asdo. Rafael J. Girón Martínez
16/02/2011 | Administración LocalMunicipal
Muros
Anuncio de licitación. Plan de Cooperación cos Concellos (PCC) 2008-2011

O Concello de Muros convoca licitación pública para adxudicar o contrato de execución da obra incluída no PCC 2008-2011, que se indica a continuación: 1.- Denominación: “Mellora das infraestructuras hidráulicas no lugar de Outeiriños”. 2.- Poder adxudicador: Concello de Muros. Enderezo: Curro da Praza, 1 – 15250 Muros. Teléfono: 981 82 60 50. Fax: 981 76 22 57. Correo electrónico: correo@muros. dicoruna. es 3.- Obxecto do contrato: a) Descrición: dotación de infraestructuras hidráulicas para abastecemento de auga potable e saneamento e ordenación dos lenzos dos rueiros. b) Lugar de execución: Lugar de Outeiriños - Serres (Muros). c) Prazo de execución: 6 meses.4.- Contrato non suxeito a regulación harmonizada.5.- Tramitación: urxente. Procedemento: aberto con multiplicidade de criterios de valoración.6.- Orzamento: a) orzamento de licitación: 307.705,79 euros; b) valor estimado: 260.767,62 euros.7.- Garantías: a) provisional: non se esixe; b) definitiva: 5% do importe de adxudicación excluído o IVE.8.- Pregos: a) prego de cláusulas administrativas particulares: Prego- tipo da Excma. Deputación Provincial da Coruña para a contratación mediante procedemento aberto con múltiples criterios de valoración das obras comprendidas nos Plans Provinciais; b) prego de prescricións técnicas: proxecto de execución da obra.9.- Clasificación: non se esixe.10.- Presentación de proposicións: Rexistro Xeral do Concello de Muros nun prazo de 13 días naturais a contar desde o seguinte ao de publicación deste anuncio no BOP ou perfil do contratante.11.- Obtención de documentación: na copistaría “Copy Noia” (R/ Galicia, 54- 15200 Noia- A Coruña; Tlf.981 82 50 24). 12.- Os custos de publicidade da licitación serán de conta do adxudicatario. Muros, 8 de febreiro de 2011. O CONCELLEIRO DELEGADO DE URBANISMO, OBRAS E SERVIZOS. Asdo. José Antonio Siaba Cernadas.
16/02/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.22801. Comunidade de usuarios de Mesoute e Serra. Concello de Dodro

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 7 de febreiro de 2011 e como resultado do expediente incoado ó efecto, outorgóuselle á Comunidade de Usuarios de Mesoute e Serra a concesión dun caudal de auga de 0,144 l/s procedente de dous mananciais no lugar de Imo, parroquia de Laíño (San Xoán), no concello de Dodro (A Coruña), con destino a uso doméstico. Número Expte.: DH. A15.22801 Santiago de Compostela, 7 de febreiro de 2011. O subdirector xeral de Xestión do Dominio Público Hidráulico Simone Maria Shakoor Pierres
16/02/2011 | Administración LocalMunicipal
Rianxo
Secretaría
Licencia de apertura expte. n.º 11/2010

Dª. BLANCA ALEXANDRA NAVADIJO LACHGUER, solicitou neste concello licencia municipal para a instalación, apertura e funcionamento da actividade de pastelería, sita en rúa Fincheira de este termo municipal. Sométese a información pública o expediente polo período de vinte días hábiles, que comezará a contarse dende o día seguinte ó da inserción deste edicto no BOP. Todas as persoas que se consideren afectadas pola actividade, poderán examinar o expediente na secretaría deste Concello, e presentar por escrito as reclamacións ou observacións que consideren oportunas. Rianxo a 1 de febreiro de 2011. Asdo.: Pedro Piñeiro Hermida Alcalde-Presidente
16/02/2011 | Administración LocalMunicipal
Culleredo
Secretaría Xeral
Delegación

ANUNCIO Por resolución ditada en data 7 de febreiro de 2011, o Sr. alcalde acordou a seguinte delegación para comparecer ante o Xulgado de Instrución n.º 6 de A Coruña ■ No Concelleiro da Corporación, don Octavio Jose Hind Igualada, para comparecer ante o Xulgado de Instrución n.º 6 de A Coruña, o día 8 de febreiro de 2011, a fin de recibirlle declaración como prexudicado e ofrecerlle accións, nas dilixencias previas do procedemento abrevidado 3978/2010-2. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 8 de febreiro de 2011. O alcalde Asdo.: Julio Sacristán de Diego
16/02/2011 | Administración LocalMunicipal
Rianxo
Secretaría
Licencia apertura expte. n.º 16/2010

Dª. Krystel Aguanell Hebles, solicitou neste concello licencia municipal para a instalación, apertura e funcionamento da actividade de floristería, sita en rúa Fincheira de este termo municipal. Sométese a información pública o expediente polo período de vinte días hábiles, que comezará a contarse dende o día seguinte ó da inserción deste edicto no BOP. Todas as persoas que se consideren afectadas pola actividade, poderán examinar o expediente na secretaría deste Concello, e presentar por escrito as reclamacións ou observacións que consideren oportunas. Rianxo a 1 de febreiro de 2011. Asdo.: Pedro Piñeiro Hermida Alcalde-Presidente
01/02/2011 | Administración LocalMunicipal
Carnota
Adxudicación da obra de pavimentación no entorno da praza de Galicia e zona centro de Carnota

DON JOSE DOMINGO OREIRO RODRIGUEZ, ALCALDE-PRESIDENTE DO CONCELLO DE CARNOTA, PROVINCIA DA CORUÑA. VISTA a proposta técnica de adxudicación da obra “PAVIMENTACION NO ENTORNO DA PRAZA DE GALICIA E ZONA CENTRO DE CARNOTA” de D. José Carlos Leis Caruncho, arquitecto dos servizos técnicos municipais e autor do proxecto técnico, de data de hoxe, 25-01-2011, cun presuposto de execución por contrata de 83.000,00 € (70.338,98 €+IVA 12.661,02 €). RESOLVO Primero. –Adxudicar a execución do proxecto técnico “PAVIMENTACION NO ENTORNO DA PRAZA DE GALICIA E ZONA CENTRO DE CARNOTA” á empresa CONSTRUCCIONES MANTIDO, S. L. (CIF B-15.819.642), por un prezo de execución de 83.000,00 € (70.338,98 €+IVA 12.661,02 €) e un prazo de execución de dous meses, tendo que presentar antes do inicio das obras o plan de seguridade e saúde, en base ós estudos de seguridade que figuran no proxecto técnico, e que deberá ser aprobado polo Concello antes tamén do inicio das obras (artigo 7.1 e 7.2 do Real decreto 1627/1997, de 24 de outubro), así como depositar fianza definitiva polo importe do 5 por 100 do prezo de adxudicación (IVA excluído), dentro dos dez días hábiles seguintes ao da notificación. Segundo. –A formalización do contrato non poderá efectuarse antes de que transcurran quince días hábiles desde que se remita a notificación da adxudicación aos licitadores e candidatos, e se publique no BOP. Dado en Carnota a 25 de xaneiro do 2011. ANTE MIN O SECRETARIO O ALCALDE ASDO. CARLOS BOUSOÑO LÓPEZ